***31 МАЙ –***

***СВЕТОВЕНИЯТ ДЕН БЕЗ ТЮТЮНЕВ ДИМ***

***Тази година премина под мотото***

***„Реши и се откажи!“***

И тази година, стриктно спазвайки мерките за противоепидемична защита срещу COVID-19, РЗИ-Враца отбеляза Световния ден за борба с тютюнопушенето с редица срещи и беседи в областта.

Информационни срещи за вредата от тютюнопушенето и зависимостите се проведоха с ученици от СУ“Васил Кънчов“ и Природо-математическата гимназия „Акад. Иван Ценов“ във Враца. Мероприятията се осъществиха съвместно с ПИЦ-Враца.

На 28.05.2021 и 31.05.2021 се осъществиха срещи с ромските общности на селата Гложене и Бутан посредством здравните медиатори.

Изнесени бяха беседи на тема „Тютюнопушене или здраве – изборът е твой“. Бяха раздадени брошури на министерството на здравеопазването на Република България за „Вредата от употребата на наргиле и цигари, и злоупотребата с алкохол“, както и листовки „ СТОП на тютюнопушенето!“

В разяснителната кампания беше демонстриран вредния ефект от тютюневия дим посредством представянето на апарата SMOKERLYZER. Той измерва степента на зависимост към тютюн, както и количеството издишан въглероден монооксид. Показанията за въглеродния монооксид дават информация за нивата на въглероден оксид, докато показанията на карбоксихемоглобина отчитат процента на заместения в кръвния поток кислород.

Мероприятие по повод 31 май се състоя и в БКС-Козлодуй съвместно с представители на Община Козлодуй и здравните медиатори.

Беше популяризиран **кабинета за отказ от тютюнопушене, намиращ се в РЗИ-Враца**, както и **националната телефонна линия за отказ от тютюнопушене:**

**0700 10 323**.





